Education, Water Safety, WaterWise / 11 September 2013
Moenie PANIC nie, maak eerder 'n PLAN!
WaterWise se Eoudia Erasmus berig uit Ceres:
Met die ongure weerstoestande die afgelope maand, was dit vir my soms onmoontlik om WaterWise werkswinkels aan te bied. Sommige paaie na die plaasskole was ontoeganklik en a.g.v. die baie reen kon kinders ook nie by die skool uitkom nie.
Die baie reen en sneeu het ook natuurlik ander gevolge … die damme is vol en die somer is om die draai … Ons WaterWise Instructors gaan ons hande vol he.
Sandhills Primere skool naby De Doorns:
Terwyl ek na die skool ry, ry ek verby en oor verskeie riviere. Gedagtes gaan deur my kop … “sou hier al kinders verdrink het?” ‘n Paar minute later staan ek voor in die klas; besig om koerantuitknipsels van verdrinkings aan die kinders te wys. Een van die kinders se hand gaan spontaan op, en my vraag word beantwoord: “Ek ken ook iemand wat verdrink het. Een van ons maatjies het ‘n paar jaar gelede in die rivier, hier agter die skool verdrink.” Na afloop van die werkswinkel, vertel juffrou Hendricks, ‘n leerkrag by die skool, van die verdrinking. Kinders speel langs die rivier, sommige waag dit om te swem, maar besef nie hoe sterk die rivier vloei nie.
WaterWise is gevra om weer gedurende die somer-maande ‘n aanbieding te kom hou.
WaterWise by Wysersdrift:
Voordat ek die oggend na die skool ry, skakel ek net om seker te maak dat die pad toeganklik is, aangesien dit die vorige dag baie erg gereen het. (Die afspraak is toe reeds met ‘n week uitgestel.) “Natuurlik moet u asb. kom. Hierdie inligting is belangrik vir ons kinders.” was mnr. Luvelot se reaksie.
Na afloop van die werkswinkel was die reaksie soos volg:
“Die leerders het definitief ‘n groter kennis van wat om te doen as iemand verdrink”
“Leerders geniet die lesse en demonstrasies”
“Baie leersaam, juis omdat hier so baie riviere en damme is”
Dit is enkele terugvoering wat deur leerkragte aan WaterWise gegee is.
Sommige paaie na die plaasskole was ontoeganklik …
Moenie PANIC nie, maak eerder ‘n PLAN!
Wysersdrift-leerders het ‘n PLAN!
Trotse WaterWise gesiggies van Wysersdrift Primer
Mnr.Luvelot en ‘n groepie kinders van Wysersdrift Primere Skool tydens ‘n WaterWise-aanbieding.